CELEX: 52015PC0174
Language: bg
Date: 2015-04-22
Title: Предложение за РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА за отмяна на Директива 76/621/ЕИО на Съвета за определяне на максимално равнище на ерукова киселина в масла и мазнини и на Регламент (ЕО) № 320/2006 на Съвета за установяване на временна схема за преструктуриране на захарната индустрия

ЕВРОПЕЙСКА КОМИСИЯ
            ???????, 22.4.2015
            COM(2015) 174 final
            2015/0090(COD)
            Предложение за
            РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
            за отмяна на Директива 76/621/ЕИО на Съвета за определяне на максимално равнище на ерукова киселина в масла и мазнини и на Регламент (ЕО) № 320/2006 на Съвета за установяване на временна схема за преструктуриране на захарната индустрия
            
               
         
         
            
               ОБЯСНИТЕЛЕН МЕМОРАНДУМ
            
            
               Актове, приети през изминалите десетилетия, вече не пораждат никакво действие, но технически са все още в сила. Те станаха неактуални поради своя временен характер или защото тяхното съдържание беше включено в последващи актове. Европейският парламент, Съветът и Комисията се договориха в Междуинституционалното споразумение за по-добро законотворчество, че правото на Общността следва да бъде актуализирано и намалено чрез отмяна на актове, които вече не се прилагат. Актовете, които вече не са от значение, следва да бъдат отстранени от достиженията на правото на ЕС с цел да се увеличи прозрачността и сигурността на правото на Съюза. 
            
            
               Комисията проведе няколко кампании за премахване на остаряло законодателство от достиженията на правото, отчасти чрез традиционната процедура за отмяна, отчасти чрез обявяване на съответните актове на Комисията за остарели. Комисията идентифицира два акта на Съвета, свързани с Общата селскостопанска политика, основаващи се на членове 42 и 43 от Договора (предишни членове 36 и 37), които на практика вече не пораждат действие, но формално все още са в сила. Обявяването на приети от Съвета актове за остарели не е в правомощията на Комисията. За целите на правната сигурност Комисията предлага актовете, изброени в настоящото предложение, да бъдат отменени от Съвета и Европейския парламент.
            
            
               2015/0090 (COD)
            
            
               Предложение за
            
            
               РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за отмяна на Директива 76/621/ЕИО на Съвета за определяне на максимално равнище на ерукова киселина в масла и мазнини и на Регламент (ЕО) № 320/2006 на Съвета за установяване на временна схема за преструктуриране на захарната индустрия
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз, и по-специално член 42, първа алинея и член 43, параграф 2 от него,
            
            
               като взеха предвид предложението на Европейската комисия,
            
            
               след предаване на проекта на законодателния акт на националните парламенти,
            
            
               като взеха предвид становището на Европейския икономически и социален комитет
                  1
               ,
            
            
               в съответствие с обикновената законодателна процедура,
            
            
               като имат предвид, че:
            
            
               (1)Подобряването на прозрачността на правото на Съюза е основен елемент от стратегията за по-добро законотворчество, която се прилага от институциите на Съюза. В тази връзка е целесъобразно от действащото законодателство да се заличат онези актове, които вече не пораждат реално действие.
            
            
               (2)Следните законодателни актове във връзка с Общата селскостопанска политика са остарели, въпреки че формално все още са в сила:
            
            
               –Директива 76/621/ЕИО на Съвета
                  2
               . Съдържанието на посочената директива е включено в Регламент (ЕО) № 1881/2006 на Комисията
                  3
               .
            
            
               –Регламент (ЕО) № 320/2006 на Съвета
                  4
               . Временната схема, установена с посочения регламент, се е прилагала само до пазарната 2009/2010 г.
            
            
               (3)С оглед на правната сигурност и яснота тези остарели актове следва да бъдат отменени,
            
         
         
            
               ПРИЕХА НАСТОЯЩИЯ РЕГЛАМЕНТ:
            
            
               Член 1
            
            
               Директива 76/621/EИО и Регламент (ЕО) № 320/2006 се отменят.
            
            
               Член 2
            
            
               Настоящият регламент влиза в сила на третия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                  За Европейския парламент
                        За Съвета
               
               
                  Председател
                        Председател
               
               
            
         
         
            
                  
                     (1)
                  ОВ C , , стр. .
               
               
                  
                     (2)
                  Директива 76/621/ЕИО на Съвета от 20 юли 1976 г. за определяне на максимално равнище на ерукова киселина в масла и мазнини, предназначени за консумация от човека, и в хранителни продукти, съдържащи добавени масла или мазнини (ОВ L 202, 28.7.1976 г., стр. 35).
               
               
                  
                     (3)
                  Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (ОВ L 364, 20.12.2006 г., стр. 5).
               
               
                  
                     (4)
                  Регламент (ЕО) № 320/2006 на Съвета от 20 февруари 2006 г. за установяване на временна схема за преструктуриране на захарната индустрия в Общността и за изменение на Регламент (EО) № 1290/2005 относно финансиране на Общата селскостопанска политика (ОВ L 58, 28.2.2006 г., стр. 42).